|  |
| --- |
| Številka: 007-134/2024/4 |
| Ljubljana, 24. 6. 2024 |
| EVA: 2024-2570-0060 |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA: Uredba o dopolnitvi Uredbe o izdaji deklaracij za proizvodne naprave in potrdil o izvoru električne energije – predlog za obravnavo** |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in drugega odstavka 9. člena Zakona o spodbujanju rabe obnovljivih virov energije (Uradni list RS, št. 121/21, 189/21 in 121/22 – ZUOKPOE) je Vlada Republike Slovenije na ….... seji dne ……. sprejela: SKLEPVlada Republike Slovenije je izdala Uredbo o dopolnitvi Uredbe o izdaji deklaracij za proizvodne naprave in potrdil o izvoru električne energije in jo objavi v Uradnem listu Republike Slovenije.  Barbara Kolenko Helbl  generalna sekretarkaPriloga:* Uredba o dopolnitvi Uredbe o izdaji deklaracij za proizvodne naprave in potrdil o izvoru električne energije

Prejmejo:* Ministrstvo za finance;
* Služba Vlade Republike Slovenije za zakonodajo;
* Ministrstvo za okolje, podnebje in energijo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister,
* mag. Tina Seršen, državna sekretarka,
* mag. Hinko Šolinc, generalni direktor Direktorata za energijo,
* dr. Tomislav Tkalec, vodja sektorja,
* Mira Žnidarič, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| S sprejetjem predlagane dopolnitve uredbe bo pomembno olajšan postopek pridobivanja deklaracij za investitorje v proizvodne naprave na obnovljive vire energije in vire energije z visokim izkoristkom v soproizvodnji, ki so že v teku in so že bili potrjeni za vstop v podporno shemo ter imajo zaradi razlogov, ki so nastali izključno na strani izvajalcev, s katerimi investitorji sodelujejo pri razvoju tovrstnih projektov, težave pri vstopu v podporno shemo. Navedena dopolnitev uredbe bo pozitivno vplivala na energetski sektor in omogočila hitrejši prehod na obnovljive vire energije, zmanjšanje tveganj investitorjev in povečanje zanesljivosti oskrbe z energijo. Vse te koristi so ključne za doseganje trajnostnega energetskega sistema in energetske varnosti Slovenije. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Po podatkih družbe BORZEN, ki je operativni izvajalec podporne sheme, se je na enotnem računu tekom izvajanja nove sheme od leta 2016 dalje zbralo preko 380 mio EUR presežka iz naslova zbranih sredstev za podpore (vir sredstev je tudi prispevek za zagotavljanje podpor proizvodnji energije v soproizvodnji z visokim izkoristkom in iz obnovljivih virov energije). S predmetno dopolnitvijo se zgolj olajšuje postopek pridobivanja deklaracij za investitorje v proizvodne naprave na obnovljive vire energije in vire energije z visokim izkoristkom v soproizvodnji, ki so že v teku in so že bili potrjeni za vstop v podporno shemo. Predlagana dopolnitev ne vpliva na višino porabe sredstev za podpore.Sprejem Uredbe ne bo imel posledic na državni proračun in druga javnofinančna sredstva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| Datum objave: Upoštevani so bili:* v celoti,
* večinoma,
* delno,
* niso bili upoštevani.
 |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Uroš Vajgl DRŽAVNI SEKRETAR |

**PREDLOG**

 **(EVA** **2024-2570-0060)**

Na podlagi drugega odstavka 9. člena Zakona o spodbujanju rabe obnovljivih virov energije (Uradni list RS, št. 121/21, 189/21 in 121/22 – ZUOKPOE) Vlada Republike Slovenije izdaja

**Uredbo**

**o dopolnitvi** **Uredbe o izdaji deklaracij za proizvodne naprave in potrdil o izvoru električne energije**

**1. člen**

V Uredbi o izdaji deklaracij za proizvodne naprave in potrdil o izvoru električne energije (Uradni list RS, št. 182/20 in 121/21 – ZSROVE) se v 7. členu doda nov tretji odstavek, ki se glasi:

»(3) Ne glede na prvi odstavek tega člena agencija izda deklaracijo z veljavnostjo od dneva vložitve vloge za izdajo deklaracije, če proizvajalec proizvodne naprave iz potrjenega projekta na javnem pozivu za vstop v podporno shemo vloži vlogo za izdajo deklaracije do poteka roka iz sklepa agencije o potrditvi projekta na javnem pozivu za vstop v podporno shemo in z dokazili izkaže, da zaradi zamud, ki so nastale izključno na strani izvajalca del za postavitev proizvodne naprave, pred potekom roka iz sklepa agencije o potrditvi projekta na javnem pozivu za vstop v podporno shemo ni mogel pridobiti uporabnega dovoljenja ali odločbe o poskusnem obratovanju skladno s predpisi s področja graditve objektov, in če proizvajalec izkaže, da:

- je za proizvodno napravo izdano pravnomočno gradbeno dovoljenje;

- je za proizvodno napravo urejen dostop do javnega elektroenergetskega omrežja;

- so na proizvodni napravi zagotovljene meritve in registracija vseh energijskih tokov skladno s 4. členom te uredbe;

- je pri pristojnem organu vložil zahtevo za izdajo uporabnega dovoljenja ali odločbe o poskusnem obratovanju;

- v roku šest mesecev od dneva vložitve vloge za izdajo deklaracije agenciji predloži uporabno dovoljenje ali odločbo o poskusnem obratovanju.«.

**KONČNA DOLOČBA**

**2. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2024-2570-0060

Vlada Republike Slovenije

 dr. Robert Golob

 predsednik

**OBRAZLOŽITEV ČLENOV:**

**K 1. členu**

Predlagana dopolnitev Uredbe predstavlja pomembno spodbudo pri implementaciji novih energetskih projektov, zlasti tistih, ki so že v teku. S tem bo omogočena učinkovitejša raba obnovljivih virov energije in bo pospešen prehod k trajnostnemu energetskemu sistemu. Nadomeščanje konvencionalnih proizvodnih virov, zlasti premoga, z obnovljivimi viri in proizvodnimi viri proizvodnih naprav s soproizvodnjo predstavlja ključen korak v zeleni prehod, saj ti viri omogočajo bolj čisto in učinkovito proizvodnjo energije. Ta prehod je pomemben za zmanjšanje emisij toplogrednih plinov in izboljšanje kakovosti zraka, kar neposredno vpliva na zdravje prebivalcev in okolje. Predlagana dopolnitev Uredbe podpira ta prehod, saj olajšuje pridobivanje deklaracij za proizvodne naprave na obnovljive vire energije ter za naprave s soproizvodnjo v okviru projektov, ki so že bili potrjeni za vstop v podporno shemo in imajo zaradi razlogov, ki so nastali izključno na strani izvajalcev, s katerimi investitorji sodelujejo pri razvoju teh projektov, težave pri izkazovanju izpolnjevanja pogojev po Uredbi v dosedanjem besedilu. Navedeno ogroža njihov dejanski vstop v podporno shemo in s tem dejansko doseganje ciljev podporne sheme.

Vpliv bo tudi na končne cene za porabnike. Zaradi nižjih stroškov proizvodnje energije iz proizvodnih naprav na obnovljive energije ter za proizvodne naprave s soproizvodnjo v primerjavi s klasičnimi konvencionalnimi viri (zlasti premog), ki so obremenjeni z višjimi okoljskimi dajatvami. To bo olajšalo finančno breme koristnikov energije iz tovrstnih proizvodnih obratov in prispevalo k zmanjšanju energetske revščine. Stabilne in nižje cene energije so ključne za gospodarsko stabilnost in blagostanje prebivalcev. Z omogočanjem hitrejšega zagona novih, bolj učinkovitih proizvodnih naprav bodo znižani stroški energije za končne porabnike. Dostop do cenovno ugodnejših, učinkovitih virov energije je ključnega pomena za izboljšanje življenjskega standarda in zmanjšanje socialnih razlik.

Uspešen zaključek energetskih projektov, ki so že v teku, bo povečal zanesljivost oskrbe z energijo. Tovrstni projekti, vključno s projekti plinskih elektrarn s soproizvodnjo predstavlja stabilen vir energije, ki lahko hitro prilagaja proizvodnjo glede na povpraševanje. To je še posebej pomembno v obdobjih visokega povpraševanja ali motenj v oskrbi z energijo. S predlagano dopolnitvijo uredbe je omogočena hitrejša vključitev novih energetskih objektov, ki so že bili prepoznani kot projekti v javnem interesu, v energetski sistem, ne glede na tveganja, ki so nastala za proizvajalce in razvijalce tovrstnih projektov v času energetske krize.

Prehod s konvencionalnih virov (zlasti premoga) na obnovljive vire energije in vire energije z visokimi izkoristki v soproizvodnji bo bistveno zmanjšal emisije škodljivih snovi, kot so CO2, NOx in SO2. Predlagana dopolnitev uredbe omogoča hitrejšo realizacijo projektov, ki so že v teku in pomembno prispevajo k tem ciljem.

**K 2. členu**

Člen določa začetek veljavnosti uredbe.